Lissander Brasca

El Lissander Brasca (Milan, 1967) l'è un lenguista e cantaudor lombard.

Lauread ind Lengue e Scienze lenguistege cond una tesi in sui sintagma interrogativ lombards, l'è dotor de recerca in lenguistega (PhD) cont una tesi in su la classifegazion del gall-"italeg" 
e al lavora come recercador de lenguistega a l'Universitaa de Bangor, in Galles.     
L'è member de l'International Research Group on Contested Languages ("Grup de recerca internazional in sui lengue contestade"), guidad (intra i olter) del professor Marc Tamburell,  col qual ind el 2017 l'ha publegad un stude in sui lengue gall-italege. Revisiting the classification of Gallo-Italic: a dialectometric approach,  Articol divulgativ de l'autor in sui resultads

Museg polistrumental, l'ha invivad la carera de cantaudor ind i agn '90. L'ha partecipad a'l Premio Tenco ind el 1995,  ma dop l'ha desmetid per recominçar con la musica ind el 2009. Ind i ultem agn l'ha conlaborad con divers artista compagn de Vinicio Capossela, Bèpi & The Prismas e Davide Van de Sfroos. 28/07 - Lissander Brasca. Un cantautore lombardo
Ind el 2010 l'ha produxid un album musegal intitolat Sot la Cender. In qella opera qì i canzon i enn scrivide ind una koinè lombarda artistega, çoè ind un mes'ciot de forme ciapade dei vare dialets inventada de l'autor per esijenze de espression. Tute i canzon i enn staite scrivide, ranjade, cantade e sonade del Lissander. Storie di Cantautori Pt.3 – Lissander Brasca, Ninfa Giannuzzi, Manè, Nidi di Nebbia, Giuseppe Reghini

Ind el ann dop l'ha dait a la stampa Scriver Lombard, un liber indove qe al inxubiss una grafia polinomega unifegada per tuts i dialets de la lengua lombarda.

 Riferiments 

Categoria:Nassud a Milan
Categoria:Lenguista italian
Categoria:Cantant in lengua lombarda
Categoria:Nassud in del 1967
Categoria:Cantant italian